**אילן גריבי** (נולד ב-1965) הוא אמן אוריגמי ומעצב ישראלי.

גריבי החל את דרכו בעולם האמנות והעיצוב כאמן אוריגמי המתעסק בנייר וכיום הוא מעצב רהיטים, תכשיטים ופריטי אמנות ממגוון רחב של חומרים, בכללם מתכות, עץ וזכוכית. הוא מתמחה בסגנון קיפול אוריגמי הנקרא "טסליישן" (tessellation).

ב-2012 הקים יחד עם ד"ר סעדיה שטרנברג וגדי וישנה את אוריגמישראל, ארגון אמני האוריגמי בישראל, ומכהן, נכון ל-2017, כיושב ראש הארגון.

ביוגרפיה
--------

גריבי נולד וגדל בחדרה, בנם השני מתוך חמשת ילדיהם של שולה וסלמן גריבי. נשוי לסיגל ואב לשלושה.

בשנת 1983 התגייס לצה"ל ושירת בחיל המודיעין. הוא המשיך לשירות קבע עד שפרש בשנת 2009 בדרגת סגן-אלוף.

אוריגמי
-------

גריבי עסק באוריגמי כבר בשלבים המוקדמים של חייו. כשהיה בכיתה ו', החל ללמוד את אמנות קיפולי הנייר לבדו מתוך הספר "אוריגמי 1" של רוברט הארבין, ובהמשך מהספרים הנוספים בסדרה.
בשנת 2006 חבר למרכז הישראלי לאוריגמי, בו היה מנהל מועדון החובבים בין השנים 2009–2011. בשנת 2008 החל ליצור דגמי אוריגמי מקוריים ופרסם את הדגמים באתר השיתוף פליקר ובקבוצות אוריגמי שונות.
בשנת 2009 לאחר פרישתו מצה"ל, החל ללמד חשיבה יצירתית ומדעית דרך אוריגמי בכיתות לילדים מחוננים בטכנודע חדרה. 

משנת 2011 ועד היום משמש גריבי כסגן עורך של המגזין The Fold, מגזין אינטרנטי של ארגון האוריגמי האמריקאי, OUSA. בנוסף, הוא מחבר את הטור Paper Review, המנתח סוגי נייר שונים ואת התאמתם לסגנונות קיפול שונים, ואת הטור Origami Designer Secrets, בו הוא מראיין אמני אוריגמי צעירים מרחבי העולם על תהליך יצירתם.
גריבי פרסם עשרות דגמים בחוברות אוריגמי, ביניהן כתבי העת BOS (ארגון האוריגמי הבריטי), Pajarita (ארגון האוריגמי הספרדי), The Paper (ארגון האוריגמי האמריקאי), Orison (ארגון האוריגמי ההולנדי) ועוד, ובספרי כנסים של הארגון האיטלקי, הצרפתי, ההולנדי, האמריקאי, הגרמני והישראלי. 

ב-2012 הקים את ארגון אמני האוריגמי בישראל (OASIS) ומכהן עד היום כיושב הראש שלו. הארגון שינה את שמו ב-2016 ל"אוריגמישראל", נכון לשנת 2017 הוא כולל כמאה חברים, ומארח כנס אוריגמי בינלאומי אחת לשנה.

החל משנת 2013 מרצה גריבי כחלק מהסגל האקדמי במכון הטכנולוגי חולון במחלקות לעיצוב פנים ועיצוב תעשייתי.

* "Retractable Cube""Retractable Cube"
* "Rotated Cubes""Rotated Cubes"
* "No Elephant Hide""No Elephant Hide"
* "Star of David""Star of David"
* "Wave""Wave"
* "Elegance""Elegance"
* "Hidden Garden""Hidden Garden"
* "Pineapple""Pineapple"
* "Adulthood""Adulthood"

עיצוב
-----

ב-2010 הכיר גריבי את האדריכל גל גאון, בעל גלריית טאלנטס דיזיין בתל אביב, שהפנה אותו לעולם העיצוב.
הפרויקט הראשון תחת הגלריה היה עיצוב גופי תאורה מקיפולי אוריגמי למותג העיצוב אקווה קריאשיינס (AQUA Creations). סדרת גופי התאורה Molecules פותחה יחד עם המעצב אופיר צוקר, עובד החברה, והוצגה לראשונה בשבוע העיצוב במילאנו בשנת 2011 ונכון ל-2017 נמכרת עדיין על ידי החברה.
בהמשך עבד על פרויקט משותף עם המעצב אופיר צוקר, בו עיצבו יחד ליין של אגרטלים מבטון היצוקים לתבניות נייר מקופלות, וכן יצר אריחי בטון יצוקים לחברת Kaza Concrete, על בסיס דגם אוריגמי מקורי.

* סדרת שולחנות Wood Oriental Tableסדרת שולחנות Wood Oriental Table
* 2012 - סדרת אגרטלים "פאלמס", בטון יצוק בתוך דגמי נייר, עם אופיר צוקר2012 - סדרת אגרטלים "פאלמס", בטון יצוק בתוך דגמי נייר, עם אופיר צוקר

בשנת 2012 נחשף גריבי לטכניקת קיפול של מתכת מסוג נירוסטה החתוכה בלייזר. שיטת העבודה מורכבת ממספר שלבים: תכנון החיתוך על פי דגם הקיפול הנבחר, העברת התכנון לקובץ ממוחשב, שליחת הקובץ לחיתוך במכונת החיתוך בלייזר, העברת המתכת לשטח נקי וקיפול על פי החיתוך והתכנון המקורי. תחילה החל גריבי לעבוד עם נירוסטה רגילה ומאוחר יותר המשיך לעבוד עם נירוסטת מראה אשר יוצרת אפקטים יוצאי דופן בשילוב עם אומנות האוריגמי.
גריבי עיצב 6 קולקציות שונות בטכניקת יצירה זו, אשר הוצגו בתערוכות במילאנו בין השנים 2013–2015 ובתערוכות צבע טרי בתל אביב בשנים 2013–2016. הן כוללות פריטים אומנותיים המשמשים כדקורציה לחללים ופרטי עיצוב הכוללים שולחנות, גופי תאורה, חיפויי קיר ועוד. 

* 2012 - קוביות מתכת2012 - קוביות מתכת
* 2015 - "The Duchess" - נירוסטה בגימור מראה. העבודה ממוקמת על קיר הבר במסעדת The Duchess באמסטרדם.2015 - "The Duchess" - נירוסטה בגימור מראה. העבודה ממוקמת על קיר הבר במסעדת The Duchess באמסטרדם.
* 2015 - שולחן בר במלון הרודס, הרצליה. מקופל משתי יריעות של נירוסטה בגימור מוברש.2015 - שולחן בר במלון הרודס, הרצליה. מקופל משתי יריעות של נירוסטה בגימור מוברש.
* 2015 - עבודת קיר Faberege Egg2015 - עבודת קיר Faberege Egg

בשנת 2014 החל גריבי להתעניין בתחום התכשיטנות ועיצב סדרת תכשיטים הנקראת "Paper Wood Metal". הסדרה כללה צמידים, תליונים וטבעות עשויים פליז מקופל בתהליך של צריבה פוטוכימית ועץ דק מאוד בשיבוץ של דגמי קיפול אוריגמי.

* 
* 
* 
* 
* 
* 
* 

במהלך השנים ניסה גריבי לעבוד עם מגוון רחב של חומרים כגון זכוכית, עור, בד, יציקות סיליקון, שעווה וגבס.

תערוכות
-------

### תערוכות יחיד

* 2017 - Intricate Simplicity, גלריית FROOTS, בייג'ינג, סין.
* 2014 - 'מרחב אוריגמי', גלריית בבלי, תל אביב.
* 2011 - 'יוצא לאור', גלריית חנקין, חולון.

### תערוכות קבוצתיות נבחרות

* 2017 - 'אוריגמי ישראלי 2' - אילן גריבי וסעדיה שטרנברג, גלריית חנקין, חולון.
* 2016 - יריד האמנות של שאנגחאי, סין.
* 2016 - Brand new World, מילאנו, איטליה.
* 2015 - ‘קיפול בריבוע: אוריגמי ישראלי’ - אמנים מקהילת אוריגמישראל, אוצר ד"ר סעדיה שטרנברג, גלריית בית מאירוב, חולון; גלריית "סימן שאלה" קיבוץ עמיר.
* 2013–2014 - MIART, בית התערוכות של מילאנו, איטליה.
* 2013–2016 צבע טרי, תל אביב.
* 2012 - 'מקופלת' - אילן גריבי, טל פרנק ולאה שבס, אוצרת לאה קראוס, גלריה עירונית רחובות.
* 2009 - 'אמנות קיפולי הנייר' - הרמן מריאנו ואילן גריבי, אוצרת - פיוטה אונגר ויתקין, גלריית חנקין, חולון.

### תערוכות כאוצר

* 2016 - 'יצורים מנייר', אמנים מכל העולם, מוזיאון יפו העתיקה.
* 2017 - 'גיבורי נייר', אמנים מכל העולם, מוזיאון יפו העתיקה.

* 2011 - חנקין, חולון2011 - חנקין, חולון
* 2011 - חנקין, חולון2011 - חנקין, חולון
* 2012 - רחובות2012 - רחובות
* 2013 - מיארט, מילאנו2013 - מיארט, מילאנו
* 2013 - בבלי, תל אביב2013 - בבלי, תל אביב

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **אילן גריבי** |

* אתר האינטרנט הרשמי של אילן גריבי
* אילן גריבי באתר אוריגמישראל
* שגיאות פרמטריות בתבנית:יוטיוב   
'סוג: כתבה של זיו רייף בערוץ הראשון, 9 באוגוסט 2015' אינו ערך חוקי  חדשות השבת - סגן אלוף באוריגמי, כתבה של זיו רייף בערוץ הראשון, 9 באוגוסט 2015 באתר יוטיוב
* הרצאה של אילן גריבי במסגרת פצ'ה קוצ'ה 12

הערות שוליים
------------

1. ↑  יואב איתיאל, נמר של נייר באתר גפן מגזין המושבות, 30 באפריל 2010
2. ↑  אורנה גטניו שנייד, קיפוליישן באתר  מגזין את, 9 באוקטובר 2013
3. ↑  אוסף Molecules, באתר של אקווה קריאשיינס
4. ↑  יובל סער, קפל משמעות: איש הצבא שעשה הסבה לאוריגמי, באתר הארץ, 6 בדצמבר 2012
5. ↑  אריחי Quadilic, באתר של Kaza Concrete
6. ↑  יונת נחמני, בקיפול: אילן גריבי עושה אוריגמי מנירוסטה, באתר כלכליסט, 18 במרץ 2013
7. ↑  יובל סער, מילאנו 2015. אילן גריבי לטאלנטס, באתר פורטפוליו, 21 ביוני 2015
8. ↑  שרון היבש, התפריט מכאן, האדריכלים גם: מסעדת The Duchess החדשה באמסטרדם, באתר Xnet‏, 8 ביולי 2015
9. ↑  האתר של מסעדת The Duchess באמסטרדם
10. ↑  שירי פורר, מקופלים באתר המגזין Redesign, 2 במרץ 2016
11. ↑  מיה אור, קפל לי כבשה (או משהו אחר...) באתר בית ונוי, 6 במרץ 2016
12. ↑  על התערוכה Intricate Simplicity, באתר The Beijinger
13. ↑  לפסל את הסביבה, הבלוג של גלריית בבלי באתר סלונה
14. ↑  אוריגמי באור: תערוכה ראשונה לאילן גריבי, באתר Xnet‏, 11 בדצמבר 2011
15. ↑  עכבר העיר אונליין, אוריגמי ישראלי 2, באתר הארץ
16. ↑  'אוריגמי ישראלי 2' - המעצב מול הפסל אילן גריבי וסעדיה שטרנברג באתר עיריית חולון
17. ↑  צח אוריין- אוראץ', ‏מקופלים: תערוכה חדשה מעמידה את אומנות האוריגמי במרכז התמונה, באתר מעריב אונליין, 26 ביוני 2015
18. ↑  שחר חי, מקופלת: אומנות קיפולי הנייר מגיעה לחולון, באתר nrg‏, 9 באוקטובר 2009
19. ↑  יצורים מנייר - יצורים בתערוכת אמנות נייר בינלאומית - אמנות ישראלית באתר Artbeat

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294488305171
* ISNI: 0000 0004 0193 7559
* LCCN: no2015008509
* VIAF: 67145066484266591882
* WorldCat: lccn-no2015008509

 |